11-23/DEC-00039. Adierazpen instituzionala, zeinaren bidez Nafarroako Parlamentuak bat egiten baitu Desgaitasuna duten Pertsonen Nazioarteko Egunaren ospakizunarekin

Eledunen Batzarrak onetsi du

Nafarroako Parlamentuko Eledunen Batzarrak, 2023ko azaroaren 27an egindako bilkuran, honako adierazpen hau onetsi zuen:

"1. Nafarroako Parlamentuak bat egiten du *Desgaitasuna duten Pertsonen Nazioarteko Eguna*ren ospakizunarekin.

2. Nafarroako Parlamentuak lan eginen du desgaitasuna duten pertsonen eskubideak urra ez daitezen, oinarri hartuta Giza Eskubideak eta, zehazki, Desgaitasuna duten Pertsonen Nazioarteko Ituna.

3. Nafarroako Parlamentuak ekimenak sustatuko ditu desgaitasuna duten pertsonen bizi-kalitatea eta gizarteratzea hobetzeko, baita haien parte-hartze soziala ere eskubide osoko herritar gisa.”

Iruñean, 2023ko azaroaren 27an

Lehendakaria: Unai Hualde Iglesias